title: 2009 m. gruodžio 22 d. Tarybos sprendimas 2009/1003/BUSP, iš dalies keičiantis Bendrąją poziciją 2009/788/BUSP dėl ribojančių priemonių Gvinėjos Respublikai

text:
23.12.2009

               LT

               Europos Sąjungos oficialusis leidinys

               L 346/51

      TARYBOS SPRENDIMAS 2009/1003/BUSP
   2009 m. gruodžio 22 d.
   iš dalies keičiantis Bendrąją poziciją 2009/788/BUSP dėl ribojančių priemonių Gvinėjos Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2009 m. spalio 27 d. Taryba priėmė Bendrąją poziciją 2009/788/BUSP dėl ribojančių priemonių Gvinėjos Respublikai (1), atsižvelgdama į saugumo pajėgų 2009 m. rugsėjo 28 d. Konakryje įvykdytą smurtinį susidorojimą su politiniais demonstrantais.

               (2)

               Atsižvelgiant į padėties Gvinėjos Respublikoje rimtumą, reikėtų pradėti taikyti papildomas ribojančias priemones atskiriems Nacionalinės demokratijos ir vystymo tarybos nariams bei su jais susijusiems fiziniams ar juridiniams asmenims, subjektams ar organizacijoms, atsakingiems už smurtines represijas ar už tai, kad šalis pateko į politinę aklavietę.

               (3)

               Be to, kiti su Nacionaline demokratijos ir vystymo taryba susiję fiziniai ar juridiniai asmenys, subjektai ar organizacijos turėtų būti įtraukti į sąrašą asmenų, kuriems taikomos ribojančios priemonės, nurodytos Bendrosios pozicijos 2009/788/BUSP priede.

               (4)

               Reikia tolesnių Sąjungos veiksmų tam tikroms priemonėms įgyvendinti,

         PRIĖMĖ ŠĮ SPRENDIMĄ:
   1 straipsnis
   Bendroji pozicija 2009/788/BUSP iš dalies keičiama taip:

               1)

               1 straipsnis pakeičiamas taip:
               „1 straipsnis
               1.   Valstybių narių piliečiams arba iš valstybių narių teritorijų, arba naudojantis su valstybių narių vėliavomis plaukiojančiais laivais ar valstybių narių orlaiviais draudžiama parduoti, tiekti, perduoti Gvinėjos Respublikai ar į ją eksportuoti visų rūšių ginklus ir su jais susijusius reikmenis, įskaitant ginklus ir šaudmenis, karines transporto priemones ir įrangą, sukarintą įrangą ir pirmiau nurodytų ginklų ir reikmenų atsargines dalis bei įrangą, kuri galėtų būti naudojama vidaus represijoms, nesvarbu, ar jų kilmės vieta yra jų teritorijose, ar ne.
               2.   Draudžiama:

                           a)

                           fiziniams ar juridiniams asmenims, subjektams arba organizacijoms Gvinėjos Respublikoje arba naudojimui Gvinėjos Respublikoje tiesiogiai ar netiesiogiai teikti techninę pagalbą, tarpininkavimo paslaugas ar kitas paslaugas, susijusias su 1 dalyje nurodytais objektais arba su tokių objektų tiekimu, gamyba, priežiūra ir naudojimu;

                           b)

                           fiziniams ar juridiniams asmenims, subjektams arba organizacijoms Gvinėjos Respublikoje arba naudojimui Gvinėjos Respublikoje tiesiogiai ar netiesiogiai teikti finansavimą ar finansinę paramą, susijusią su 1 dalyje nurodytais objektais, įskaitant visų pirma negrąžinamas paskolas, paskolas ir eksporto kredito draudimą, kurie būtų skirti parduoti, tiekti, perduoti ar eksportuoti tokius objektus, arba susijusią su techninės pagalbos, tarpininkavimo paslaugų ar kitų paslaugų teikimu;

                           c)

                           sąmoningai ir apgalvotai dalyvauti veikloje, kuria siekiama apeiti arba dėl kurios apeinami a arba b punktuose nurodyti draudimai.“;

               2)

               2 straipsnis pakeičiamas taip:
               „2 straipsnis
               1.   1 straipsnis netaikomas:

                           a)

                           žudyti nepritaikytos karinės įrangos arba įrangos, kuri galėtų būti naudojama vidaus represijoms, skirtos naudoti tik humanitariniais ar apsaugos tikslais, arba Jungtinių Tautų (JT) ir ES vykdomoms institucijų stiprinimo programoms, arba ES ir JT vykdomoms krizių valdymo operacijoms, pardavimui, tiekimui, perdavimui ar eksportui;

                           b)

                           ne kovinės paskirties transporto priemonių, pagamintų su balistine apsauga ar su vėliau įmontuota balistine apsauga, skirtų naudoti tik ES ir jos valstybių narių personalo Gvinėjos Respublikoje apsaugos tikslais, pardavimui, tiekimui, perdavimui ar eksportui;

                           c)

                           techninės pagalbos, tarpininkavimo paslaugų ir kitų paslaugų, susijusių su tokia įranga arba tokiomis programomis ir operacijomis, teikimui;

                           d)

                           finansavimo ir finansinės paramos, susijusios su tokia įranga arba tokiomis programomis ir operacijomis, teikimui,

                     jeigu tokį eksportą ir paramą iš anksto patvirtino atitinkama kompetentinga institucija.
               2.   1 straipsnis netaikomas apsauginiams drabužiams, įskaitant neperšaunamas liemenes ir karinius šalmus, kuriuos tik savo asmeniniam naudojimui laikinai į Gvinėjos Respubliką eksportavo JT personalas, ES arba jos valstybių narių personalas, žiniasklaidos atstovai ir humanitarinę pagalbą bei pagalbą vystymuisi teikiantys darbuotojai bei susijęs personalas.“;

               3)

               3 straipsnio 1 dalis pakeičiama taip:
               „1.   Valstybės narės imasi būtinų priemonių, kad priede išvardytiems Nacionalinės demokratijos ir vystymo tarybos nariams bei su jais susijusiems asmenims būtų užkirsta galimybė atvykti į jų teritorijas ar vykti per jas tranzitu.“;

               4)

               Įterpiamas šis straipsnis:
               „3a straipsnis
               1.   Įšaldomos visos priede išvardytiems atskiriems Nacionalinės demokratijos ir vystymo tarybos nariams bei su jais susijusiems fiziniams ar juridiniams asmenims, subjektams ar organizacijoms priklausančios, jų turimos, valdomos arba kontroliuojamos lėšos ir ekonominiai ištekliai.
               2.   Nei tiesiogiai, nei netiesiogiai neskiriama jokių lėšų ar ekonominių išteklių priede išvardytiems fiziniams ar juridiniams asmenims, subjektams ar organizacijoms arba jų naudai.
               3.   Valstybės narės kompetentinga institucija gali leisti nutraukti tam tikrų lėšų ar ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nusprendusi, kad atitinkamos lėšos ar ekonominiai ištekliai yra:

                           a)

                           būtini priede išvardytų asmenų ir jų išlaikomų šeimos narių pagrindiniams poreikiams patenkinti, įskaitant mokėjimus už maistą, nuomą ar hipotekos paskolą, vaistus ir gydymą, mokesčius, draudimo įmokas ir mokesčius už komunalines paslaugas;

                           b)

                           skirti išimtinai pagrįstiems mokesčiams už profesines paslaugas apmokėti ir su teisinių paslaugų teikimu susijusioms išlaidoms kompensuoti;

                           c)

                           skirti išimtinai mokesčiams ar aptarnavimo mokesčiams už kasdieninį įšaldytų lėšų arba ekonominių išteklių laikymą ar tvarkymą sumokėti; arba

                           d)

                           būtini nenumatytoms išlaidoms padengti, su sąlyga, kad kompetentinga institucija apie priežastis, dėl kurių, jos nuomone, turėtų būti suteiktas specialus leidimas, kitų valstybių narių kompetentingoms institucijoms ir Komisijai pranešė ne mažiau kaip prieš dvi savaites iki leidimo suteikimo.

                     Valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
               4.   Nukrypstant nuo 1 dalies, kompetentingos valstybės narės institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų:

                           a)

                           lėšos ar ekonominiai ištekliai yra teismo, administracine ar arbitražo tvarka suvaržyti iki tos dienos, kai 3a straipsnyje nurodytas fizinis ar juridinis asmuo, subjektas ar organizacija buvo įtrauktas į priedą, arba jei tos lėšos ar ekonominiai ištekliai yra teismo, administracinio ar arbitražo sprendimo, priimto iki tos dienos, objektas;

                           b)

                           lėšos ar ekonominiai ištekliai bus naudojami tik siekiant patenkinti ieškinius pagal tokį suvaržymą arba jie pripažįstami teisėtais tokiu sprendimu, laikantis ribų, nustatytų taikytinais įstatymais ir teisės aktais, kuriais reglamentuojamos tokius ieškinius teikti teisę turinčių asmenų teisės;

                           c)

                           suvaržymas ar sprendimas nėra į priedą įtraukto fizinio ar juridinio asmens, subjekto ar organizacijos naudai; ir

                           d)

                           suvaržymo ar sprendimo pripažinimas neprieštarauja atitinkamos valstybės narės viešajai politikai.

                     Valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
               5.   2 dalis netaikoma įšaldytų sąskaitų papildymui:

                           a)

                           palūkanomis ar kitomis pajamomis iš tų sąskaitų; arba

                           b)

                           mokėjimais pagal sutartis arba susitarimus, sudarytus iki tos dienos, kurią toms sąskaitoms pradėta taikyti ši Bendroji pozicija, arba pagal iki tos dienos prisiimtus įsipareigojimus,

                     jeigu tokioms palūkanoms, kitoms pajamoms ir mokėjimams tebetaikoma 1 dalis.“.

         2 straipsnis
   Bendrosios pozicijos 2009/788/BUSP priedas pakeičiamas šio sprendimo priedu.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. gruodžio 22 d.

            Tarybos vardu

            Pirmininkas

         A. CARLGREN

      (1)  OL L 281, 2009 10 28, p. 7.

      II PRIEDAS

         3 IR 3 A STRAIPSNIUOSE MINĖTŲ ASMENŲ SĄRAŠAS

                  Vardas, pavardė (ir galimi kiti vardai)

                  Tapatybės nustatymo informacija (gimimo data ir vieta (gim. d. ir gim. v.), paso numeris / tapatybės kortelės numeris...)

                  Pagrindas

                  1.

                  Kapitonas Moussa Dadis CAMARA

                  gim. d.: 1964 1 1 arba 1968 12 29
                  Pasas: R0001318

                  Nacionalinės demokratijos ir vystymo tarybos (CNDD) pirmininkas

                  2.

                  Divizijos generolas Mamadouba (dar žinomas kaip Mamadou) Toto CAMARA

                  gim. d.: 1946 1 1
                  Pasas: R00009392

                  Saugumo ir civilinės saugos ministras

                  3.

                  Generolas Sékouba KONATÉ

                  gim. d.: 1964 1 1
                  Pasas: R0003405 / R0002505

                  Nacionalinės gynybos ministras

                  4.

                  Pulkininkas Mathurin BANGOURA

                  gim. d.: 1962 11 15
                  Pasas: R0003491

                  Telekomunikacijų ir naujų informacinių technologijų ministras

                  5.

                  Pulkininkas leitenantas Aboubacar Sidiki (dar žinomas kaip Idi Amin) CAMARA

                  gim. d.: 1979 10 22
                  Pasas: R0017873

                  Ministras ir CNDD nuolatinis sekretorius (2009 1 26 atleistas iš tarnybos armijoje)

                  6.

                  Majoras Oumar BALDÉ

                  gim. d.: 1964 12 26
                  Pasas: R0003076

                  CNDD narys

                  7.

                  Majoras Mamadi (dar žinomas kaip Mamady) MARA

                  gim. d.: 1954 1 1
                  Pasas: R0001343

                  CNDD narys

                  8.

                  Majoras Almamy CAMARA

                  gim. d.: 1975 10 17
                  Pasas: R0023013

                  CNDD narys

                  9.

                  Pulkininkas leitenantas Mamadou Bhoye DIALLO

                  gim. d.: 1956 1 1
                  Pasas: R0001855

                  CNDD narys

                  10.

                  Kapitonas Koulako BÉAVOGUI

                  CNDD narys

                  11.

                  Policijos pulkininkas leitenantas Kandia (dar žinomas kaip Kandja) MARA

                  Pasas: R0178636

                  CNDD narys
                  Labé regioninis saugumo direktorius

                  12.

                  Pulkininkas Sékou MARA

                  gim. d.: 1957

                  CNDD narys
                  Nacionalinės policijos direktoriaus pavaduotojas

                  13.

                  Morciré CAMARA

                  gim. d.: 1949 1 1
                  Pasas: R0003216

                  CNDD narys

                  14.

                  Alpha Yaya DIALLO

                  CNDD narys
                  Muitinės nacionalinis direktorius

                  15.

                  Pulkininkas Mamadou Korka DIALLO

                  gim. d.: 1962 2 19

                  Prekybos, pramonės ir MVĮ ministras

                  16.

                  Majoras Kelitigui FARO

                  gim. d.: 1972 8 3
                  Pasas: R0003410

                  Respublikos Prezidento kabineto generalinis ministras sekretorius

                  17.

                  Pulkininkas Fodeba TOURÉ

                  gim. d.: 1961 6 7
                  Pasas: R0003417 / R0002132

                  Kindijos regiono gubernatorius (buvęs jaunimo reikalų ministras, 2009 5 7 atleistas iš ministro pareigų)

                  18.

                  Majoras Cheick Sékou (dar žinomas kaip Ahmed) Tidiane CAMARA

                  gim. d.: 1966 5 12

                  CNDD narys

                  19.

                  Pulkininkas Sékou (dar žinomas kaip Sékouba) SAKO

                  CNDD narys

                  20.

                  Leitenantas Jean-Claude PIVI (vadinamas COPLAN)

                  gim. d.: 1960 1 1

                  CNDD narys
                  Už prezidento saugumą atsakingas ministras

                  21.

                  Kapitonas Alphonse TOURÉ

                  gim. d.: 1970 6 3

                  CNDD narys

                  22.

                  Pulkininkas Moussa KEITA

                  gim. d.: 1966 1 1

                  CNDD narys
                  Nuolatinis CNDD ministras sekretorius, atsakingas už ryšius su Respublikos institucijomis

                  23.

                  Pulkininkas leitenantas Aïdor (dar žinomas kaip Aëdor) BAH

                  CNDD narys

                  24.

                  Majoras Bamou LAMA

                  CNDD narys

                  25.

                  Mohamed Lamine KABA

                  CNDD narys

                  26.

                  Kapitonas Daman (dar žinomas kaip Dama) CONDÉ

                  CNDD narys

                  27.

                  Majoras Aboubacar Amadou DOUMBOUYA

                  CNDD narys

                  28.

                  Majoras Moussa Tiégboro CAMARA

                  gim. d.: 1968 1 1
                  Pasas: 7190

                  CNDD narys
                  Ministras prie Prezidento kabineto, atsakingas už specialiąsias kovos su narkotikais ir sunkiais banditizmo atvejais tarnybas

                  29.

                  Kapitonas Issa CAMARA

                  gim. d.: 1954

                  CNDD narys
                  Mamou gubernatorius

                  30.

                  Pulkininkas Dr. Abdoulaye Chérif DIABY

                  gim. d.: 1957 2 26
                  Pasas: 13683

                  CNDD narys
                  Sveikatos ir visuomenės higienos ministras

                  31.

                  Mamady CONDÉ

                  gim. d.: 1952 11 28
                  Paso Nr.: R0003212

                  CNDD narys

                  32.

                  Vyresnysis leitenantas Cheikh Ahmed TOURÉ

                  CNDD narys

                  33.

                  Pulkininkas leitenantas Aboubacar Biro CONDÉ

                  gim. d.: 1962 10 15
                  Pasas: 2443 / R0004700

                  CNDD narys

                  34.

                  Bouna KEITA

                  CNDD narys

                  35.

                  Idrissa CHERIF

                  gim. d.: 1967 11 13
                  Pasas: R0105758

                  Už ryšius atsakingas ministras prie Prezidento kabineto ir gynybos ministro

                  36.

                  Mamoudou (dar žinomas kaip Mamadou) CONDÉ

                  gim. d.: 1960 12 09
                  Pasas: R0020803

                  Valstybės sekretorius, atsakingas už misijas, strateginius klausimus ir tvarų vystymąsi

                  37.

                  Leitenantas Aboubacar Chérif (dar žinomas kaip Toumba) DIAKITÉ

                  Prezidento adjutantas

                  38.

                  Ibrahima Khalil DIAWARA

                  gim. d.: 1976 1 1
                  Pasas: R0000968

                  Aboubacar Chérif „Toumba“ Diakité specialusis patarėjas

                  39.

                  Vyresnysis leitenantas Marcel KOIVOGUI

                  Aboubacar Chérif „Toumba“ Diakité pavaduotojas

                  40.

                  Papa Koly KOUROUMA

                  gim. d.: 1962 11 3
                  Pasas: R11914/R001534

                  Aplinkos ir tvaraus vystymosi ministras

                  41.

                  Majoras Nouhou THIAM

                  gim. d.: 1960
                  Pasas: 5180

                  Ginkluotųjų pajėgų generalinis inspektorius
                  CNDD atstovas spaudai

                  42.

                  Policijos kapitonas Théodore (dar žinomas kaip Siba) KOUROUMA

                  gim. d.: 1971 5 13
                  Pasas: tarnybinis R0001204

                  Prezidento kabineto atašė

                  43.

                  Kabinet (dar žinomas kaip Kabiné) KOMARA

                  gim. d.: 1950 3 8
                  Pasas: R0001747

                  Ministras Pirmininkas

                  44.

                  Kapitonas Mamadou SANDÉ

                  gim. d.: 1969 12 12
                  Pasas: R0003465

                  Prezidento kabineto ministras, atsakingas už ekonomiką ir finansus

                  45.

                  Alhassane (dar žinomas kaip Al-Hassane) Siba ONIPOGUI

                  gim. d.: 1961 12 31
                  Pasas: 5938 / R00003488

                  Prezidento kabineto ministras, atsakingas už valstybės kontrolę

                  46.

                  Joseph KANDUNO

                  Ministras, atsakingas už auditą, skaidrumą ir gerą valdymą

                  47.

                  Fodéba (dar žinomas kaip Isto) KÉIRA

                  gim. d.: 1961 6 4
                  Pasas: R0001767

                  Jaunimo reikalų, sporto ir jaunimo užimtumo skatinimo ministras

                  48.

                  Pulkininkas Siba LOHALAMOU

                  gim. d.: 1962 8 1
                  Pasas: R0001376

                  Teisingumo ministras Antspaudo saugotojas

                  49.

                  Dr. Frédéric KOLIÉ

                  gim. d.: 1960 1 1
                  Pasas: R0001714

                  Teritorijų administravimo ir politinių reikalų ministras

                  50.

                  Alexandre Cécé LOUA

                  gim. d.: 1956 1 1
                  Pasas: R0001757;
                  diplomatinis pasas: R0000027

                  Užsienio reikalų ir užsienyje gyvenančių gvinėjiečių reikalų ministras

                  51.

                  Mamoudou (dar žinomas kaip Mahmoud) THIAM

                  gim. d.: 1968 10 04
                  Pasas: R0001758

                  Kasyklų ir energetikos ministras

                  52.

                  Boubacar BARRY

                  gim. d.: 1964 5 28
                  Pasas: R0003408

                  Prezidento kabineto valstybės ministras, atsakingas už statybas, teritorijų planavimą ir statinių paveldą

                  53.

                  Demba FADIGA

                  gim. d.: 1952 1 1
                  Pasas: gyvenamosios vietos pažymėjimas FR365845/365857

                  CNDD narys, nepaprastasis ir įgaliotasis ambasadorius
                  Atsakingas už CNDD ir Vyriausybės santykius

                  54.

                  Mohamed DIOP

                  gim. d.: 1963 1 1
                  Pasas: R0001798

                  CNDD narys
                  Konakrio gubernatorius

                  55.

                  Seržantas Mohamed (dar žinomas kaip Tigre) CAMARA

                  Saugumo pajėgų narys prie Prezidento apsaugos „Koundara“

                  56.

                  Habib HANN

                  gim. d.: 1950 12 15
                  Pasas: 341442

                  Valstybės strateginių sektorių audito ir priežiūros komitetas

                  57.

                  Ousmane KABA

                  Valstybės strateginių sektorių audito ir priežiūros komitetas

                  58.

                  Alfred MATHOS

                  Valstybės strateginių sektorių audito ir priežiūros komitetas

                  59.

                  Kapitonas Mandiou DIOUBATÉ

                  gim. d.: 1960 1 1
                  Pasas: R0003622

                  Prezidentūros spaudos biuro direktorius
                  CNDD atstovas spaudai

                  60.

                  Cheik Sydia DIABATÉ

                  gim. d.: 1968 4 23
                  Pasas: R0004490

                  Ginkluotųjų pajėgų narys
                  Gynybos ministerijos žvalgybos ir tyrimo tarnybos direktorius

                  61.

                  Ibrahima Ahmed BARRY

                  gim. d.: 1961 11 11
                  Pasas: R0048243

                  Gvinėjos radijo ir televizijos generalinis direktorius

                  62.

                  Alhassane BARRY

                  gim. d.: 1962 11 15
                  Pasas: R0003484

                  Centrinio banko valdytojas

                  63.

                  Roda Namatala FAWAZ

                  gim. d.: 1947 7 6
                  Pasas: R0001977

                  Verslininkas, susijęs su CNDD ir teikęs finansinę paramą CNDD

                  64.

                  Dioulde DIALLO

                  Verslininkas, susijęs su CNDD ir teikęs finansinę paramą CNDD

                  65.

                  Kerfalla CAMARA KPC

                  „Guicopress“ gen. direktorius
                  Verslininkas, susijęs su CNDD ir teikęs finansinę paramą CNDD

                  66.

                  Dr. Moustapha ZABATT

                  gim. d.: 1965 2 6

                  Prezidento gydytojas ir asmeninis patarėjas

                  67.

                  Aly MANET

                  „Dadis Doit Rester“ judėjimas

                  68.

                  Louis M’bemba SOUMAH

                  Darbo, administracinės reformos ir valstybės tarnybos ministras

                  69.

                  Cheik Fantamady CONDÉ

                  Informacijos ir kultūros reikalų ministras

                  70.

                  Boureima CONDÉ

                  Žemės ūkio ir gyvulininkystės ministras

                  71.

                  Mariame SYLLA

                  Decentralizavimo ir vietinio vystymosi ministras


title: 2015 m. balandžio 29 d. Europos Parlamento sprendimas (ES) 2015/1635 dėl Europos elektroninių ryšių reguliuotojų institucijos biuro 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/162

      EUROPOS PARLAMENTO SPRENDIMAS (ES) 2015/1635
      2015 m. balandžio 29 d.
      dėl Europos elektroninių ryšių reguliuotojų institucijos biuro 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos elektroninių ryšių reguliuotojų institucijos biuro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos elektroninių ryšių reguliuotojų institucijos biuro 2013 finansinių metų metinių finansinių ataskaitų su Biuro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Institucijos biuras įvykdė 2013 finansinių metų biudžetą (05304/2015 – C8-0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (5), ypač į jo 13 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8-0081/2015),

         1.

            patvirtina Europos elektroninių ryšių reguliuotojų institucijos biuro Valdymo komitetui, kad Biuro 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos elektroninių ryšių reguliuotojų institucijos biuro Valdymo komitetui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 28.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 337, 2009 12 18, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2008/899/EB: 2008 m. gruodžio 2 d. Komisijos sprendimas, kuriuo priimami pasiūlyti įsipareigojimai, susiję su antidempingo tyrimu dėl tam tikros importuojamos Kinijos Liaudies Respublikos kilmės citrinų rūgšties

text:
3.12.2008

               LT

               Europos Sąjungos oficialusis leidinys

               L 323/62

      KOMISIJOS SPRENDIMAS

   2008 m. gruodžio 2 d.
   kuriuo priimami pasiūlyti įsipareigojimai, susiję su antidempingo tyrimu dėl tam tikros importuojamos Kinijos Liaudies Respublikos kilmės citrinų rūgšties
   (2008/899/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               Reglamentu (EB) Nr. 488/2008 (2) Komisija nustatė laikinuosius antidempingo muitus į Bendriją importuojamai Kinijos Liaudies Respublikos (toliau – KLR) kilmės citrinų rūgščiai.

               (2)

               Patvirtinus laikinąsias antidempingo priemones, Komisija tęsė tyrimą dėl dempingo, žalos ir Bendrijos interesų. Galutiniai tyrime nustatyti faktai ir išvados yra pateikti Tarybos reglamente (EB) Nr. 1193/2008 (3), kuriuo tam tikrai importuojamai KLR kilmės citrinų rūgščiai nustatomas galutinis antidempingo muitas ir galutinis laikinojo muito surinkimas.

               (3)

               Atlikus tyrimą patvirtintos preliminarios išvados dėl žalingo dempingo, susijusio su importuojama KLR kilmės citrinų rūgštimi.

         B.   ĮSIPAREIGOJIMAI

               (4)

               Patvirtinus laikinąsias antidempingo priemones, šeši bendradarbiaujantys KLR eksportuojantys gamintojai, t. y. Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry ir Weifang Ensign Industry pasiūlė įsipareigojimus dėl kainos pagal pagrindinio reglamento 8 straipsnio 1 dalį. Pagal šiuos įsipareigojimus eksportuojantys gamintojai pasiūlė parduoti nagrinėjamąjį produktą nustatytomis arba jas viršijančiomis kainomis, kurios pašalina žalingą dempingo poveikį. Kiekvienas eksportuojantis gamintojas, siekdamas sumažinti priemonių vengimo riziką, pasiūlė po vieną minimalią kainą visų skirtingų rūšių produktui.

               (5)

               Be to, pasiūlymuose numatyta indeksuoti minimalias kainas, kadangi nagrinėjamojo produkto kainos labai skyrėsi, t. y. jos stipriai padidėjo po tiriamojo laikotarpio. Indeksuojama pagal viešą tarptautinį grūdų, kurie yra pagrindinė eksportuojančių gamintojų žaliava, kotiravimą. Tačiau eksportuojantys gamintojai pasiūlė nustatyti minimalias kainas bent jau nežalingos kainos lygiu, net jeigu indeksavus kainos sumažėtų.

               (6)

                  Laiwu Taihe Biochemistry, kuriai buvo suteiktas rinkos ekonomikos režimas, pasiūlė savo minimalią kainą skaičiuoti remiantis per tyrimą nustatyta normaliąja verte.

               (7)

               Be to, siekdami sumažinti kainos pažeidimo riziką, atsirandančią dėl kryžminės kainų kompensacijos, eksportuojantys gamintojai pirmiausia pasiūlė pranešti apie visą pardavimą ne ES tiems pirkėjams, kurių organizacija ar struktūra yra už ES ribų, jeigu eksportuojantis gamintojas parduotų produktą tokiam pirkėjui ES. Eksportuojantys gamintojai taip pat susitarė laikytis tam tikro kainos režimo, taikomo tokiam pardavimui ne ES.

               (8)

               Eksportuojantys gamintojai taip pat reguliariai teiks Komisijai išsamią informaciją apie savo eksportą į Bendriją, kad Komisija galėtų veiksmingai stebėti, kaip laikomasi įsipareigojimų.

               (9)

               Taip pat pažymima, kad Kinijos metalų, mineralų ir cheminių medžiagų importuotojų ir eksportuotojų prekybos rūmai (toliau – CCCMC) prisijungia prie šešių 4 konstatuojamojoje dalyje nurodytų bendrovių, taigi CCCMS taip pat aktyviai dalyvaus stebint, kaip laikomasi įsipareigojimų. Todėl Komisija mano, kad sutartų įsipareigojimų vengimo rizika yra ribota.

               (10)

               Atskleidus šiuos įsipareigojimo pasiūlymus, Bendrijos pramonės atstovai pateikė prieštaravimus dėl jų. Bendrijos pramonės atstovai tvirtino, kad kainų indeksavimas, grindžiamas grūdų viešu tarptautiniu kotiravimu, nėra tinkamas, nes kitos pagrindinės žaliavos sudaro svarbias skirtingas sąnaudų dalis, todėl pasiūlė indeksavimą pagrįsti ir žaliavomis, ir energijos sąnaudomis. Dėl Bendrijos pramonės atstovų pastabų, kuriose siūloma indeksavimą pagrįsti ir energijos sąnaudomis, pažymima, kad energija nėra pagrindinis sąnaudų veiksnys. Be to, indeksavimo šaltinis nebūtų aiškus, nes reikiama energija gali būti gaminama iš įvairių šaltinių, pvz., anglies, gamtinių dujų ar elektros.

               (11)

               Be to, Bendrijos pramonės atstovų teigimu, kadangi eksportuojantys gamintojai parduoda įsipareigojimuose numatytą produktą tarptautinėms bendrovėms, yra didelė kryžminės kainos kompensacijos rizika; tai reiškia, kad įsipareigojimuose numatytas produktas gali būti parduotas tam pačiam pirkėjui dirbtinai mažomis kainomis už EB ribų, kad būtų kompensuotos minimalios kainos EB. Šiuo atžvilgiu atkreiptinas dėmesys į tai, kad bendrovės didžiausią produktų dalį eksportui į EB parduoda ne tarptautinėms bendrovėms, o prekybininkams. Nepaisant to ir siekiant dar labiau sumažinti likusią bendrovių kryžminės kompensacijos riziką, į pasiūlymus įtrauktos kryžminės kompensacijos specialiosios išlygos, taikomos susijusioms bendrovėms, parduodančioms produktus tiems EB pirkėjams, kurių organizacija ar struktūra yra už ES ribų. Šios išlygos reikšmingai sumažina kryžminės kompensacijos riziką.

               (12)

               Šiuo atžvilgiu, eksportuojančių gamintojų pasiūlyti įsipareigojimai yra priimtini.

               (13)

               Kad Komisija galėtų veiksmingai stebėti, kaip bendrovės laikosi prisiimtų įsipareigojimų, nuo antidempingo muito bus atleidžiama, jeigu atitinkamai muitinei pateikiant išleidimo į laisvą apyvartą prašymą i) pateikiama įsipareigojimo sąskaita faktūra, kurioje nurodomi visi Reglamento (EB) Nr. 1193/2008 priede išvardyti duomenys, ii) importuotas prekes pagamino, išsiuntė ir joms sąskaitas faktūras tiesiogiai išrašė minėta bendrovė pirmam nepriklausomam pirkėjui Bendrijoje ir, iii) deklaruotos bei muitinei pateiktos prekės tiksliai atitinka įsipareigojimo sąskaitos faktūros aprašymą. Jei tokia sąskaita faktūra nepateikiama arba ji neatitinka muitinei pristatyto produkto, turi būti sumokėtas atitinkamo dydžio antidempingo muitas.

               (14)

               Siekiant užtikrinti, kad būtų laikomasi įsipareigojimų, minėtu Tarybos reglamentu importuotojams buvo pranešta, kad jei nesilaikys tame reglamente nustatytų sąlygų arba jei Komisija atšauks priimtus įsipareigojimus, gali atsirasti su atitinkamais sandoriais susijusi skola muitinei.

               (15)

               Jeigu įsipareigojimas pažeidžiamas arba atšaukiamas, arba jeigu Komisija atšaukia priimtą įsipareigojimą, laikantis pagrindinio reglamento 9 straipsnio 4 dalies nustatytas antidempingo muitas yra savaime taikomas pagal pagrindinio reglamento 8 straipsnio 9 dalį,

         NUSPRENDĖ:
   1 straipsnis
   Šiuo sprendimu priimami toliau išvardytų eksportuojančių gamintojų kartu su Kinijos metalų, mineralų ir cheminių medžiagų importuotojų ir eksportuotojų prekybos rūmais pasiūlyti įsipareigojimai, susiję su antidempingo tyrimu dėl importuojamos Kinijos Liaudies Respublikos kilmės citrinų rūgšties.

               Šalis

               Bendrovė

               Papildomas TARIC kodas

               Kinijos Liaudies Respublika

                  Anhui BBCA Biochemical Co., Ltd – Nr. 73, Fengyuandadao Road, Bengbu City 233010, Anhui Province

               A874

               Produktą gamina bendrovė RZBC Co., Ltd – Nr. 9 Xinghai West Road, Rizhao, Shandong Province ir parduoda jos susijusi pardavimo bendrovė RZBC Imp. & Exp. Co., Ltd – Nr. 9 Xinghai West Road, Rizhao, Shandong Province.

               A926

               Produktą gamina bendrovė RZBC (Juxian) Co., Ltd – West Wing, Chengyang North Road, Ju County, Rizhao, Shandong Province ir parduoda jos susijusi pardavimo bendrovė RZBC Imp. & Exp. Co., Ltd – Nr. 9 Xinghai West Road, Rizhao, Shandong Province.

               A927

                  TTCA Co., Ltd – West, Wenhe Bridge North, Anqiu City, Shandong Province.

               A878

                  Yixing Union Biochemical Co., Ltd – Economic Development Zone Yixing City 214203, Jiangsu Province.

               A879

                  Laiwu Taihe Biochemistry Co. Ltd, Nr. 106 Luzhong Large East Street, Laiwu, Shandong Province.

               A880

                  Weifang Ensign Industry Co. Ltd, The West End, Limin Road, Changle City, Shandong Province.

               A882

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2008 m. gruodžio 2 d.

            Komisijos vardu

         Catherine ASHTON

            Komisijos narė

      (1)  OL L 56, 1996 3 6, p. 1.

      (2)  OL L 143, 2008 6 3, p. 13.

      (3)  Žr. šio Oficialiojo leidinio p. 1.